Hindi News

Local

Punjab

Amritsar

Virus Is Spread By Things Coming In Contact With Patients, Yet The Department Is Bringing Goods On Rent

आइसोलेशन वार्ड के लिए मंगाए थे किराए के गद्दे, कोरोना संदिग्धों को रखने का पता चला तो टेंट वाला वापस ले गया सामान

6 महीने पहले



कॉपी लिंक

सामान वापस ले जाते टेंट हाउस के लोग।

स्वामी विवेकानंद नशा एवं पुनर्वास केंद्र को बनाया गया है आइसोलेशन वार्ड

शहर में तीन आइसोलेशन वॉर्ड बनाए हैं, इनमें 500 बेड लगाए गए है

अमृतसर. शहर के स्वामी विवेकानंद नशा एवं पुनर्वास केंद्र को कोरोना संदिग्धों के लिए आइसोलेशन वॉर्ड में तब्दील किया गया। इसके लिए टेंट हाउस से 100 गद्दे और तकिये मंगवाए गए थे। जैसे ही टेंट हाउस वाले को पता चला कि उसके टेंट हाउस का सामान कोरोना पीड़ितों के उपयोग के लिए मंगाया गया है, उसने पूरा सामान वापस मंगा लिया।





टेंट हाउस की तरफ से सामान वापस मंगाने के बाद अब स्वास्थ्य विभाग चुप्पी साधे हुए है। वहीं, टेंट हाउस संचालक राजेश गुप्ता का कहना है- "मुझे यह बताया गया था कि पंजाब के अलग-अलग हिस्सों से डॉक्टर आ रहे है और यहां रहेंगे। उन्हीं के लिए गद्दे मंगाए गए हैं। जब यह पता चला कि कोरोनावायरस से संदिग्ध मरीजों के लिए यह मंगाए गए हैं तो एक जागरूक नागरिक होने के कारण इसे वापस मंगा लिया। यह सामान कई लोग यूज करते हैं, ऐसे में इनसे संक्रमण फैलने का खतरा रहता है।"





शहर में तीन जगह के आइसोलेशन वार्ड पर 500 बेड

स्वास्थ्य विभाग ने गुरु नानक देव अस्पताल के आइसोलेशन वार्ड को शिफ्ट करने का फैसला किया है। इसके लिए स्वामी विवेकानंद नशा एवं पुनर्वास केंद्र, अर्बन कम्यूनिटी हेल्थ सेंटर ढाब खटीकां, अर्बन कम्युनिटी हेल्थ सेंटर नारायणगढ़ छेहर्टा में नए आइसोलेशन वार्ड बनाए गए हैं। तीनों आइसोलेशन वार्ड में करीब 500 बेड लगाए गए है।